Dragi učenci!

Ugotavljam, da bo kmalu dva meseca kar se nismo videli in je res že skrajni čas, da to naredimo.

V torek ob 12:00 bomo imeli videokonferenco. Podatke o srečanju boste dobili na vaše maile.

Pogovorili se bomo o tem, kako vam gre učenje na daljavo. Zdaj imate že napovedana spraševanja pri nekaterih predmetih. Rada bi slišala s kakšnimi težavami se vsak izmed vas srečuje in tudi, kaj vam je v redu. Poskušala vam bom pomagati, če bom mogla.

Pogledali bomo tudi, kako vam gre pri angleščini. Naredite naloge za angleščino že v ponedeljek, da boste lahko vprašali, če ste imeli kakšne probleme in česa niste razumeli.

Pripravite kakšna vprašanja v zvezi z angleščino in z drugimi stvarmi na splošno.

Zdaj pa začnimo.

V prejšnjem tednu ste spoznali besede za različne materiale. Upam, da ste obogatili svoje besedišče na to temo.

Najprej preverite svoje znanje. Vzemite zvezke in zapišite:

MATERIALS

5 metals:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5 building materials: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5 materials for clothes: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5 materials for kitchen utensils: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vseh 20 materialov mora biti različnih. Poleg vsakega zapisanega materiala zapiši 3 predmete, ki so izdelani iz njega. Tudi vsi predmeti morajo biti različni.

Naslednja tema: DIFFERENT CUSTOMS (različni narodi – različne navade)

<https://www.youtube.com/watch?v=D2RnaViWuuE>

<https://www.youtube.com/watch?v=UTE0G9amZNk>

1. Oglej si posnetke na Youtubu. Poskušaj si zapomniti čim več navad v državah po svetu in tudi to, česa naj drugje ne bi delali.
2. **Učb, str. 98, nal. 2A:** Poslušaj in sledi besedilu kviza v učbeniku. Poskušaj izbrati pravilno možnost. (Katere od naštetih vsebin si videl tudi na posnetkih?) Preveri rešitve in nove besede, ki si jih spoznal, zapiši v zvezek.
3. **Učb**, **str. 99, nal. 2B:** Preberi povedi in označi, katere so pravilne oz. napačne. Povedi, o katerih besedilo ne govori, označi z vprašajem.
4. **Učb**, **str. 99, nal. 2C:** Za vsako od osmih vprašanj v kvizu določi enega od štirih predlaganih naslovov. V zvezek zapiši vse štiri naslove in zraven vsakega številke ustreznih vprašanj iz kviza.
5. Poskušaj se spomniti čim več primerov posnetkov na Youtubu in v zvezek napiši vsaj pet podobnih povedi za kviz z rešitvami!
6. Napiši nalogo v **DZ, str. 86, nal. 2!**
7. **UL:** Natisni si besedilo pesmi Katy Perry *Unconditionally (v gradivu)*. Oglej si posnetek na Youtubu: <https://www.youtube.com/watch?v=hHimjVYsd6I>

Med poslušanjem pesmi sledi besedilu in izberi med **krepko** tiskanimi besedami pravilne in jih podčrtaj!

1. *Oglej si odgovora na sledeči vprašanji:*

*How will the singer love her boyfriend? - unconditional****ly*** *(brezpogojno) PRISLOV (Kako?)*

*What will they be like if they let go? - free (svobodna) PRIDEVNIK (Kakšen?)*

Oglej si besedi: ***unconditional*** in ***unconditionally*** .

**unconditional** – PRIDEVNIK (kakšen?) – Kakšen je nek predmet, človek?

S PRIDEVNIKOM opisujemo stvari, ljudi. Npr.: a good athlete, a beautiful song,…

**unconditionally –** PRISLOV NAČINA (kako?) Kako nekdo nekaj dela. V pesmi smo slišali, kako fanta ljubi. S PRISLOVOM NAČINA opisujemo glagole.

Npr.: run slowly, sing beautifully,… Opaziš, da stojijo **ZA** glagolom.

3. V zvezek zapiši: **ADVERBS OF MANNER** (PRISLOVI NAČINA)

PRISLOVE iz PRIDEVNIKA naredimo tako, da PRIDEVNIKU dodamo končnico –**ly**,

npr.: slow – slowly, carefu**l** – carefu**ll**y (pazi, dodaš ly. V tem primeru sta torej dva **l**.)

gent**le** – gent**ly (**beseda se konča na le. V takem primeru vzamemo e proč in dodamo samo y.)

Izjeme so prislovi, katerim **ne** dodamo -ly. To so prislovi, ki so enaki pridevniku:

**fast high late early low hard**

He is a fast driver. (Kakšen? –fast)

He drives fast. (Kako? – fast)

Pridevnik **GOOD** ima prav poseben prislov: **WELL**

She is a GOOD swimmer. She swims WELL.

V besedilu pesmi *Unconditionally* podčrtaj PRIDEVNIKE z zeleno, PRISLOVE pa z rdečo. Prilepi ga v zvezek.

**4. Učb, str. 99, nal. 3A:** Poišči PRISLOVE v kvizu, ki si ga bral in reševal prej.

**5. Učb, str. 99, nal. 3B:** Iz PRIDEVNIKOV tvori PRISLOVE z dodajanjem končnice -*ly*.

**6. Učb, str. 99, nal. 3C:** Z ustreznim PRISLOVOM dokončaj povedi in jih prepiši v zvezek!

Naredi še naloge na učnem listu, ki je v gradivih in mi ga pošlji do četrtka, 14.5.